Document ID: /roh_data/filtered/fineweb-2-filterrobots_roh.jsonl.gz/65438

Rait da las sendas da viandar istoricas
Damaniv al Pass dal Stelvio (2757) – sül Piz da las trais Linguas – as rechattaiva fin al 1918 il cunfin cumünaivel da l’Italia, da la monarchia dubla Austria-Ungaria e da la Svizra.
Trais linguas – trais regiuns – trais culturas.
Nossas sendas da viandar tematicas s’inscuntran hoz qua e decleran il möd da pensar e da verer dals stadis da quella jada.
Quatter sendas tematicas invidan ad ir in tschercha da stizis – trais o quatter dis da viandar in üna natüra fantastica ed in contuorns chargiats d‘istorgia.
Pigliai la peida, giodai istorgia ed istorgias, fauna e flora.
Bainvgnü i’l “MUSEUM 14/18”
Il „MUSEUM 14/18“ – illa cuort cun vout da la Chasa Plaz a Sta. Maria – es gnü avert dal 2007. Grazcha a la bainvuglientscha dal cumün, esa stat pussibel a la „SOCIETÀ STELVIO-UMBRAIL 14/18“ da concepir in Val Müstair ün center d’infuormaziun sur da l’istorgia da guerra sül Stelvio ed impustüt sur da l’importanza da l’occupaziun dal cunfin svizzer.
La visita a l’exposiziun serva d’üna vart sco preparaziun tematica per ir in tschercha dals fastizis illa regiun da cumbat da quel temp sco eir
Visitai l’exposiziun
- per as preparar ad ir in tschercha da fastizis illa regiun da guerra da quel temp
- per elavurar quai cha vus vais vis o chattà cun viandar süllas sendas militaristoricas
- per cumplettar vossa cugnuschentscha ed incletta da l’istorgia
- our da spür buonder